|  |  |
| --- | --- |
| **HYVINVOINNIN JA TOIMINTAKYVYN EDISTÄMINEN:****NÄYTTÖKRITEERIT-TEHTÄVÄ** | **Alle on listattu esimerkkejä ja täydentävää tietoa.****Tarkoituksena keskustella aiheista ja keksiä mahdollisesti itse lisää esimerkkejä.**   |
| 1. Toimi työhön kuuluvien lakien, | suomalainen hoitotyön luokitus, omavalvontamääräykset, aseptisen työn periaatteet, salassapitovelvollisuus |
| ohjeiden | työvuorojen ja aikataulujen noudattaminen, työhyvinvointi- ja työturvallisuusohjeet |
| ja arvojen mukaan.  | eettisyys, esteettisyys, yhdenvertaisuus, asiakkaan etu |
| Edistä kestävää kehitystä. | kierrätys, säästäväisyys, monikulttuurisuus |
| Perustele toimintaasi.  | Kerro muille, miksi toimit tietyllä tavalla. Käytä perusteluissasi näyttöön perustuvaa tietoa ja hae tietoa luotettavista lähteistä.  |
| Esitä kehittämisehdotuksia.   | Keksitkö vaihtoehtoisia toimintatapoja? |
|  |  |
| 2. Työskentele itsenäisesti   | Ole tarvittaessa oma-aloitteinen.  |
| ja yhdessä tiimisi | Työskentele osana moniammatillista työryhmää.  |
| sekä asiakkaan läheisten kanssa.   | Havainnoi ja haastattele asiakasta ja omaisia. Osoita välittäväsi asiakkaasta ja tämän lähiverkostosta.  |
| Suunnittele työskentelyäsi. | Suunnittele työpäivääsi ja työviikkoasi yksin ja tiimissä.  |
| Viesti ja dokumentoi.   | Kirjaa havaintojasi ja tiedota niistä muille.   |
| Arvioi työskentelyäsi yksin ja yhdessä tiimisi kanssa. | Missä onnistuit erityisen hyvin? Mitä voisit vielä harjoitella? Pyydä ohjaajiltasi palautetta.  |
| Pidä huolta asiakkaista. | Näytä työssäsi, että asiakkaiden hyvinvointi ja terveys ovat sinulle tärkeintä.  |
| Huomioi asiakkaan tarpeet yksilöllisesti päivittäisissä tilanteissa.  | Toteuta perushoitoa asiakkaan kulttuurin mukaisesti. Huomioi asiakkaan ikä, tausta, seksuaali- ja lisääntymisterveys sekä seksuaalisen suuntautumisen moninaisuus.   |
|  |  |
| 3. Toimi vuorovaikutustilanteissa ammattimaisesti.  | Työssäsi huomioi ammattiin sopiva kommunikaatio ja vuorovaikutus.  |
| Huomioi oman käyttäytymisesi vaikutukset.  | Tunnista, että oma käytöksesi aiheuttaa reaktioita muissa.  |
| Huomioi selkokielen ja kehonkielen merkitys vuorovaikutuksessa. | Huomioi asiakkaan äidinkieli. Hidasta ja selkeytä puhetta tarvittaessa. Huomioi eleiden, ilmeiden, kosketuksen, vartalon asennon ja katsekontaktin merkitys vuorovaikutuksessa.  |
| 4. Tue asiakkaan toimintakykyä, elämäniloa ja jaksamista.  | Arvioi asiakkaan voimavarat. Ole kiinnostunut asiakkaasta ja tämän läheisistä. Ole läsnä.  |
|  Ole tarvittaessa joustava.  | Huomioi vaihtuvat tilanteet ja toimi niiden mukaan. |
|  |  |
| 5. Tue asiakkaan turvallisuutta, terveyttä ja hyvinvointia.  | Kannusta asiakasta terveyttä ja hyvinvointia edistäviin valintoihin. Tunnista turvallisuusriskit ja ehkäise niitä. Ohjaa asiakasta välttämään tapaturmia. Tunnista tuen tarpeet ja huolet sekä uhat asiakkaan hyvinvoinnille. |
| Tiedota ryhmää uhkatilanteista ja toimi niissä ohjeiden mukaan. | Toimi työpaikan ohjeiden mukaan ja kerro uhkatilanteesta nopeasti muille.   |
|  |  |
| 6. Ohjaa ja kannusta asiakasta toiminnallisuuteen ja aktiivisuuteen. | Mahdollista asiakkaalle soveltuva liikunta ja ulkoilu. Tarjoa asiakkaalle monipuolista toimintaa. Huomioi asiakkaan mielenkiinnon kohteet, omaiset ja sosiaalinen verkosto.  |
|  |  |
| 7. Tarkkaile asiakkaan elintoimintoja ja toimintakykyä. Tue ja ohjaa asiakasta selviytymään päivittäisissä toiminnoissaan.   | Selvitä asiakkaan toimintakyky, sosiaaliset verkostot, hyvinvoinnin tila, tuen tarpeet ja ongelmat. Huomioi muutokset asiakkaan tilassa ja toimintakyvyssä.  |
| Hoida asiakkaan jalkoja yksilöllisesti.   | Tunnista jalkojen hoidon haasteita.  |
| Tarkkaile asiakkaan kipua ja toteuta kivunhoitoa. | Käytä työssäsi erilaisia kivunlievitysmenetelmiä.  |
| Toteuta perushoitoa yksilöllisesti, tunnista hoidon haasteita ja edistä erilaisten asiakkaiden toimintakykyä.  | Tunne terveen ihmisen rakenne ja toiminta. Tunne sairauksien aiheuttamat muutokset elimistön normaalissa rakenteessa ja toiminnassa. Huomioi muisti-, pitkäaikais- ja kansansairaudet sekä mielenterveys- ja päihdesairaudet.  |
| Edistä asiakkaan suun terveyttä.  | Kannusta asiakasta pitämään huolta suun terveydestä. Tunnista suun hoidon haasteita.  |
| Huomaa avuntarve.  | Ohjaa asiakas tarvittaessa hakemaan apua.  |
| Huomioi asiakkaan unen ja levon tarve.  | Ymmärrä unen ja levon merkitys asiakkaan toimintakyvylle ja hyvinvoinnille. Tarjoa hoidon vaihtoehtoja unen ja levon puutteisiin.  |
| Osallistu työryhmän jäsenenä saattohoitoon ja kuolevan potilaan hoitoon ja perustele ratkaisujasi.  | Huomioi asiakas, omaiset ja heidän kulttuurinsa saattohoidossa. Hyödynnä työssäsi tietoa saattohoidosta ja kuolevan potilaan hoidosta.  |
| Toteuta asiakkaan lääkehoitoa asiantuntevasti ja oman vastuualueesi mukaisesti erilaisten asiakkaiden kanssa. | Tunnista asiakkaan lääkehoidon tarve. Noudata lääkehoitosuunnitelmaa. Anna lääkkeet luonnollista tietä tilanteen vaatimalla tavalla. Tiedä yleisimpien lääketietokantojen toimintaperiaatteet ja hyödynnä niitä työssäsi. Tunnista yleisimpiä yhteis-, haitta- ja sivuvaikutuksia. |
| Edistä lääkehoidon turvallisuutta.  | Tarkista asiakkaan lääkityslistan ajantasaisuus ja tunnista muutostarpeet. Tunnista mahdollinen lääkkeiden väärinkäyttö ja tiedota siitä työryhmää. Selvitä lääkeaineallergiat. Käsittele lääkkeitä aseptisesti. Tee virheettömästi annoslaskut sekä yksikönmuunnokset. Raportoi työskentelystäsi.  |
| Ohjaa asiakasta ja hänen lähiverkostoaan lääkkeiden käytössä. | Ohjaa lääkkeiden ja sähköisten lääkemääräysten käytössä, lääkkeen voimassaoloajan tunnistamisessa, lääkkeiden säilyttämisessä ja lääkkeiden hävittämisessä. |
| Toteuta, arvioi ja ohjaa asiakkaan ravitsemushoitoa yksilöllisesti.  | Varmista, että asiakas saa ruokaa. Huomioi ravitsemussuositukset ja erityisruokavaliot sekä uskonnolliset ja eettiset ruokavaliot. Motivoi asiakasta hyviin valintoihin. Huomioi esteettisyyden merkitys ravitsemuksessa.  |
|  |  |
| 8. Kerro asiakkaalle ja hänen lähiverkostolleen erilaisista palveluista. Tue päätöksenteossa. Ohjaa palveluiden käytössä.  | Kerro mm. sosiaali- ja terveysalan palveluista ja etuuksista. Tarjoa vaihtoehtoja. Vastaa kysymyksiin ja selvitä asioita tarvittaessa.  |
|  |  |
| 9. Hyödynnä teknologiaa ja apuvälineitä, jotka tukevat asiakkaan hyvinvointia.   | Selvitä asiakkaan apuvälinetarve ja hyödynnä apuvälineitä ja hyvinvointiteknologiaa. |
| Ohjaa apuvälineiden ja teknologian käytössä ja huolla niitä tarvittaessa.   | Varmista laitteiden käytön turvallisuus. Ehkäise vaaratilanteita.  |
|  |  |
| 10. Tunne työpaikan turvallisuussuunnitelma.  | Vaaratilanteissa toimi työpaikan ohjeiden mukaan tilanteen edellyttämällä tavalla.  |
| Ylläpidä työkykyäsi ja työssä jaksamistasi.  | Arvioi ja huomioi työskentelyssäsi hoitotyön fyysiset ja psyykkiset kuormitustekijät ja ennaltaehkäise niitä.  |
| Hyödynnä terveysliikuntaa sekä ehkäise työtapaturmia.  | Huomioi ergonomia työssäsi. Ymmärrä terveysliikunnan merkitys työssä jaksamiselle.  |
| Huolehdi asiakasturvallisuudesta. | Kohtaa haasteellisesti käyttäytyvä asiakas turvallisesti. Huomioi työpaikan turvallisuusohjeet. |
| Käsittele potilasasiakirjoja turvallisuusohjeiden mukaan. | Huomioi tietoturva ja toimi salassapito-ohjeiden mukaan.  |
| Huomioi aseptiikan merkitys työssäsi.   | Huomioi tartuntatautien torjuntatyön säädökset ja estä toiminnallasi tartuntojen leviämistä.  |
|  |  |
| 11. Tee realistisia kehittämisehdotuksia asiakkaan terveyden ja hyvinvoinnin lisäämiseksi. | Havaitse asiakkaan terveyteen ja hyvinvointiin liittyviä kehittämiskohteita.  |
| Ylläpidä ja kehitä ammatin edellyttämiä tietoja ja taitoja.  | Arvioi omaa toimintaasi ja ammatillista kehittymistäsi. Anna palautetta ja hyödynnä saamaasi palautetta.  |